paragraph_text: Kuki-Čin, poveća grupa naroda i plemena iz Burme i Indije i dva predstavnika u Bangladešu, jezično svrstani široj skupini kuki-chin-naga, koja je ogranak tibetsko-burmanskih jezika i pripada velikoj kinesko-tibetskoj porodici. Kuki-Čin narodi dobivaju ime po glavnim plemenskim skupinama, Kuki i Čin (Chin), koji se dalje granaju na brojna plemena. Tradicionalno žive izolirano u malenim selima po džungli i bambusovim šumama koje ih opskrbljuju njihovim glavnim građevinskim materijalom. Svako selo predvođeno je vlastitim poglavicama. Bave se uzgojem riže, lovom, te držanjem svinja, bivola, koza i peradi.